**Bizottság tagjai:**

Tamás Barnabás, Putnok Város Polgármestere, a bizottság elnöke

Rémiás Attiláné, PHSZK intézményvezető

Szalai Tímea, PHSZK egészségügyi szakmai vezető

Szegedi Krisztina, PSZSZK védőnői szakmai vezető

Demeterné Kepecz Mónika, Putnok Közösségi Ház

Dulai Nikolett – GYEP koordinátor

Vas István – GYEP koordinátor

Kováts Annamária – GYEP koordinátor

Kissné Bán Anita – GYEP koordinátor

Molnár Erik – GYEP koordinátor

**Meghívottak:**

Németh Julianna, MMSZ koordinátor

**Titkár:**

Barasits Eszter, szakmai vezető

**Jegyzőkönyvvezető:**

Barasits Eszter, szakmai vezető

Helyszín: 3630 Putnok, Rákóczi út 2. Tóth Ede Művelődési Ház

1. napirendi pont: Határozat sorszám: GYEB1/2019

BEMUTATKOZÓ, TÁJÉKOZTATÓ A PÁLYÁZATRÓL

A pályázat tényleges szakmai tevékenység megkezdése 2018. novembere, ekkora sikerült a szakterületi koordinátor munkaköröket betölteni, illetve több további munkavállalót alkalmazni. Hátrányt jelentett a szakmai munka megkezdésében, hogy kedvezményezett váltás miatt támogatási szerződésmódosítás vált szükségessé, ami túlzottan elhúzódott. Ennek okán az előleg lehívása is csupán 2018. decemberében valósult meg. A pályázatban foglalt munkakörök betöltése a végzettség és szakmai tapasztalat tekintetében is alkalmas munkaerővel jelenleg is hiányosságokkal küzd. A kiválasztási folyamat jelenleg is zajlik az utazó szakemberek esetében. A munkaerőhiányt csak a munkakörök megbontásával, több részmunkaidős munkavállalóval lehetett orvosolni. A projekt megvalósítás érdekében módosítási javaslatokat, lehetőségeket is figyelembe kell venni.

Pályázatban foglaltak szerint, a Gyerekesély Iroda megkezdte működését 2018. novemberében. November hónapban kijelölésre kerültek Sajónémeti és Putnok településeken a Közösségi Házak ideiglenes helyszínei. Az Ifjúsági pontok két településen kezdték meg működésüket ideiglenes helyszínek bevonásával. Zádorfalva Ifjúsági pont programja jelenleg nem tudott elindulni, mivel a pályázat előkészítésekor még fennálló település helyzete teljesen megváltozott. Az önkormányzat jelenlegi helyzetében nem tudja támogatni a pályázatot helyiséggel. Tárgyalásokat folytatunk a településen, hogy mielőbb megtaláljuk a megoldást az Ifjúsági pont kialakítására.

A projekthez kapcsolódó EFOP- 2.1.2. pályázat megvalósítása is megkezdődött, így hamarosan az ideiglenes helyszínekről a már felújított végleges helyiségekbe költözhetnek át a szolgáltatások.

**Projekt tevékenységekként:**

* *1. A járási család- és gyermekjóléti központok szolgáltatásainak bővítése, erősítése,*

*kiegészítése*

A pályázat keretében a kapacitásbővítést két fő részmunkaidős kolléga bevonásával valósítottuk meg. Mindkettejük a családsegítő munkatársai így további időráfordítással tudják ellátni a járás esetmenedzseri és iskolai szociális munka feladatköreit.

* *2.1. Kistérségi Gyermekesély Bizottság létrehozása és működtetése*

A GYEB megalakulása a mai üléssel megtörténik. A Bizottság tagjait a járás szociális és közoktatási intézményvezetői mellett a pályázat szakmai megvalósítói alkotják, elnöke Tamás Barnabás Putnok város Polgármestere. Egy albizottság a Krízisalap működtetése érdekében jön létre. Az ülések tervezetten negyedévente kerül összehívásra.

* *2.2 Gyerekesély iroda működtetése*

A Gyerekesély iroda helyszíne: 3630 Putnok, Rákóczi út 2. - Tóth Ede Művelődési Ház.

* *3.Gyerekesély stratégia és Cselekvési terv készítése, felülvizsgálata*
* *4.1.Mozgó mobil játszótér*

A Mozgó játszótér szolgáltatást 2019. januárjában tudtuk elindítani. A program szakmai előkészítése során több esetben is a Magyar Máltai Szeretetszolgálat mentora által szervezett “jógyakorlaton” vettünk részt. Hónapról- hónapra egyre több települést és intézményt tudunk elérni a szolgáltatással. A foglalkozásokat tematikusan alakítjuk ki, igazodva az aktualitásokhoz. Mesés, kézműves és mozgásos elemeket tartalmaznak, időtartamban 90-120 percesek.

* *4.2.Tudás kertje program*

A pályázatban 5 intézmény érintett a Tudás kertje programban. Az intézményekkel felvettük a kapcsolatot, a kertek kialakítására megtörténtek az egyeztetések. A pedagógusoknak szóló képzést az Iskolakertekért Alapítvány által fogjuk biztosítani. A képzés április és május hónapban kerül megrendezésre. A kertek kialakításában segítséget fog nyújtani egy kertmérnök, akivel már az előzetes egyeztetések megtörténtek.

* *5.1. Krízisalap*

A Krízisalap dokumentációja kialakításra került és a mai ülésre már van egy pályázó, akinek a pályázatát későbbiekben ismertetem. A Krízisalap működtetéséhez GYEB albizottság jön létre a pályázatok gyors és gördülékeny elbírálása érdekében.

* *6.1. Szakmaközi hálózatok működtetése*

2019.03.05-én került sor az első szakmaközi hálózati megbeszélésre.

* *7.1 Települési szociális kapcsolattartó*

A települési kapcsolattartó munkakört részmunkaidős munkavállalóval tudtuk megoldani.

A fogadóórája meghirdetett, de jelenleg még inkább csak a program iránt érdeklődők használják ki.

* *8. Utazó szakemberek szolgáltatásának megszervezése a járáshoz tartozó településeken*

Jelenleg a gyógypedagógus, gyermekorvos és az egyik óvodai asszisztens látja el feladatát a pályázat keretében. A szakemberhiány és a szakemberek túlterheltsége miatt még részmunkaidőben is nehézséget okoz a munkakör betöltése.

* *9.1 Közösségi ház működtetése Putnokon*

Jelenleg ideiglenes helyszínen, a Putnoki Biztos Kezdet Gyerekházban kaptak helyet a programjaink. A nyitvatartás is jelenleg a hely szűke miatt a délutáni időszakra korlátozódott.

*9.2 Közösségi ház működtetése Sajónémetiben*

Jelenleg ideiglenes helyszínen, a Sajónámeti Kultúrházban kaptak helyet a programjaink. Mivel nem tudtak biztosítani olyan ideiglenes helyszínt, ami komfortfokozatában elfogadható lett volna ahhoz, hogy állandó nyitvatartással biztosítsuk a településen a jelenlétünket

*9.3 Ifjúsági pont működtetése Keleméren*

Sikeresen elindult a keleméri Ifjúsági pont ideiglenes helyszínen - az óvoda épületében kaptunk egy régi, jelenleg nem használt csoportszobát.

*9.4 Ifjúsági pont működtetése Jákfalván*

Sikeresen elindult a jákfalvi Ifjúsági pont ideiglenes helyszínen - a községháza fogadja a programjainkat.

*9.5 Ifjúsági pont működtetése Zádorfalva*

Jelenleg folynak a megbeszélések, hogy legalább egy ideiglenes helyszínnel el tudjunk indítani a szolgáltatást. Az önkormányzat tulajdonában nincs alkalmas épület. A régebbi iskolaépület felújítás után lehetne hasznosítani, amit viszont a pályázati keretek nem tesznek lehetővé. A településen működő tanoda programmal igyekszünk kialakítani együttműködést, hogy az általuk magánszemélytől bérelt ingatlanba mi is helyet kaphassunk.

* *10.1. Prevenciós és kortárssegítő, valamint munkaerő-piaci és közösségi részvételre felkészítő tevékenységek*

Az egyeztetések még folynak, hogy mikor, milyen lehetőségeket tudunk biztosítani a résztvevő intézmények diákjainak.

Továbbá árajánlatok kérése van folyamatban a tantermi színházak megvalósíthatósága érdekében.

Média klub foglalkozás szakmai előkészítése megtörtént. A média klubok Putnokon a közösségi házban kapnak helyet, ide kísérik át a foglalkozáson résztvevő diákokat az iskolákból. Az eszközbeszerzés miatt ez a programelem is csak a tavaszi szünet után tud elindulni.

* *11.1 Kirándulások, bábszínházi, színházi látogatások, nyári táborok szervezése*

Színházlátogatás első alkalma március 20., ekkor két putnoki általános iskola 90 diákja látogatott el a Miskolci Színház János Vitéz előadására.

Bábszínházi előadások folyamatos szervezés alatt vannak, eddig 5 helyszínen (Putnok, Bánréve, Sajónémeti, Jákfalva és Kelemér) 403 gyermek bevonásával valósult meg.

* *12.1 Pályaorientációs nyílt napok, vállalatlátogatások*

Az iskolákkal való egyeztetésről kirajzolódott, hogy tudjuk megvalósítani a pályáorientációs programjainkat. Az intézmények nyíltak az együttműködésre, több helyen osztályfőnöki óra keretében is találkozhatunk a diákokkal. A továbbtanulás elősegítése végett a foglalkozásokat minden év szeptember-december hónapjaiban tartjuk meg. Erre az időszakra tehetőek a kompetencia-mérések és a vállalatlátogatások.

A Robotika szakkör a két putnoki általános iskolában tud először elindulni. Eddig a tanárok bevonásával alakítottuk ki a szakkörök tematikáját. Az eszközbeszerzés késése miatt az iskolák a tavaszi szünet után adnak helyet a képzésnek. Nyári hónapokban reményeink szerint közösségi házakban is tartunk ilyen foglalkozásokat.

* *13. Civil és önkéntes tevékenységek fejlesztése*

A járásban több civil szervezet is működik. A Másokért Esély Roma Egyesülettel való együttműködésben első közös program, Roma nap is megvalósul majd 2019.04.06-án.

Elsődleges cél, hogy az egyesület tevékenységébe kapacitásbővítéssel bekapcsolódjunk.

Önkéntes tevékenységet szeretnénk biztosítani a jövőben a helyi diákoknak, hogy nálunk tudják elvégezni az IKSZ 50 óráját.

* *14. Online humán szolgáltatási felület kialakítása*

A weboldal elkészült, a tartalmak feltöltése folyamatos. A szakmaközi találkozók alkalmával kívánjuk népszerűsíteni az új kommunikációs és információs rendszert.

* *15.1 Szupervízió, hálózatosodást generáló rendezvények, érzékenyítő tréningek a szakmai megvalósítók, együttműködő partnerek számára*

Jelenleg a közbeszerzési folyamatok miatt még a pályázatban foglalt szolgáltatásokkal nem indulhattunk meg, de ettől függetlenül igyekszünk az ingyenesen elérhető képzéseket leszervezni a szakmai megvalósítók és a szakemberek részére. A Szociopoly nevű társasjáték is így került megrendezésre, illetve a Máltai Szeretetszolgálat részéről érkezett adósságkezelés címmel egy oktatási lehetőség. Továbbiakban tervben van további ingyenes a tématerületben képzéseket, tréningeket tartó szervezetek meghívása.

* *16 Baba-mama klubok működtetése*

A projektben idáig ifipontokon és közösség házakban (Jákfalva, Kelemér, Putnok és Sajónémeti) került megrendezésre. A program beindításához elsődlegesen kézműves foglalkozások keretében kezdtük meg az anyukák körében a kapcsolatépítést. Sajónémetiben sikeresen bevontuk már a fórumok szervezésébe a helyi védőnőt, április elején tartja majd az első tájékoztatóját.

* *17 Biztos Kezdet szemlélet megjelenésének elősegítése*

Munkavállalónk Demeterné Kepecz Mónika tartott Biztos Kezdet szemléletről képzést a közösségi ház munkatársaknak és a témában érintett koordinátoroknak. Mónika a Putnoki Biztos Kezdet Gyerekház vezetője, nagy tapasztalattal, elméleti és gyakorlati tudással rendelkezik a területen.

Továbbá a Máltai Szeretetszolgálattal együttműködve a mentorunk szervezett “jógyakorlat” kirándulást, ahol a munkatársak hospitálhattak egy-egy már működő közösségi házban.

* *18. Egészségügyi program 6-13 éves korosztály részére*

Az egészségügyi szűréseket megkezdte a gyermekorvos *Putnok* településen található intézményekben. A szűrések alkalmával az óvodás korosztálynál a gerinc és lúdtalpszűrések hangsúlyosak, míg az iskolás korcsoportnál a szemészeti előszűrés a prioritás. Az szűrésekkel kapcsolatban a szülők a Krízisalapról és a szemüveg készítési lehetőségről is kapnak tájékoztatást.

A pályázatban foglalt úszásoktatással a helyi, putnoki tanuszodát kerestük fel. Az egyeztetések előrehaladtával, reményeink szerint megkezdődhet rövid időn belül az oktatás. A sportfelszerelések beszerzése folyamatban van, az oktatók kiválasztásával párhuzamosan.

* *19-21. Együttműködés a kiemelt projekt szakértőivel/munkatársaival*

Magyar Máltai Szeretetszolgálat által megbízott mentorunk: Németh Julianna

SzGYF esetén: Kovács Erika

Németh Juliannával a szakmai együttműködés folyamatos és gördülékeny. Havi megbeszélések alkalmával a pályázat teljes előrehaladásáról egyeztetünk, további kisebb munkacsoportokban adott résztevékenységeket, programelemeket kidolgozása, megvalósíthatóságáról tartunk megbeszéléseket.

Az SZGYF által szervezett bátonyterenyei konferencián részt vettünk, így bekapcsolódtunk a velük való az együttműködésbe.

Elfogadási szavazásra bocsájtom a GYEP projektelemeket és megvalósítási javaslatait.

A bizottság egyhangúlag elfogadja, támogatja.

2. napirendi pont: Határozat sorszám: GYEB2/2019

EGYÜTTMŰKÖDÉSI ÉS SZERVEZETI KERETEK, MŰKÖDÉSEK

MEGÁLLAPÍTÁSA

A GYEB működése a mai üléssel megkezdődik, a Szervezeti és Működési Szabályzata és Ügyrendje elkészült. Megismertetésre kiadva, elfogadása a GYEB elnök feladata.

A jegyzőkönyv melléklete az SzMSz.

Elfogadási szavazásra bocsájtom a GYEB SzMSz-ét.

A bizottság egyhangúlag elfogadja, támogatja.

3. napirendi pont: Határozat sorszám: GYEB3/2019

KRÍZISALAP ISMERTETÉSE

Mint fentebb említettük, a GYEP Krízisalap működése érdekében Albizottság megalakulása szükséges, hogy a pályázatok gyors és gördülékeny ügymenetben tudjanak haladni.

A mai ülésre már érkezett támogatási pályázat, amelyet most ismertetek és szavazásra bocsájtok:

A hatályos adatvédelmi jogszabályok betartás érdekében jelen jegyzőkönyv másolatban nem szerepeltetjük a krízisalap pályázati anyagát. Az ülésre 1 pályázat érkezett,melyet a bizottság pozitívan bírált el.

Mivel egyéb hozzászólás, témafelvetés nincsen, a GYEB alakuló ülését lezárom, a jegyzőkönyv mellékletét képezi az GYEB SzMSz és a Krízisalap támogatott pályázati anyagának másolata.

Putnok, 2019. március 19.

Kmf

Rémiás Attiláné Barasits Eszter

Hitelesítő:

Demeterné Kepecz Mónika